Seniorquiz april 2024

Runde 1

1. Et muldyr er en hybrid mellom hvilke dyr? (NB: kjønn viktig) 2p. for begge riktige.
2. Hva er presens partisipp-formen av verbet å spørre?
3. Hva står 35-tallet for i Gudbrandsdalsosten G35?
4. Spania feirer nasjonaldag 12.oktober. Grunnet hvilken historisk begivenhet?
5. For sin rolle i hvilken film fikk Robert de Niro sin første Oscar?
6. Nevn et år Olav Tryggvason var konge i Norge.
7. Hvilken hovedstad ligger lengst mot nord? Havana, Hanoi eller Harare?
8. Første nasjonale vinterferie i Norge ble innført av okkupasjonsmakten i 1942. Hvorfor?
9. I 1983 ble det i Norge innført en kombinert vaksine for barn, (fra 15 mnd.s alder). Mot hvilke sykdommer?
10. Hva heter verdens nordligste aktive vulkan?

Runde 2

1. Sveriges herrelandslag i håndball har norsk trener. Hvem?
2. Hva er Den Romerske Kurie?
3. Ole Einar Bjørndalen har en eldre bror som også drev med skiskyting i sin tid. Hva heter han?
4. Hva heter NRKs korrespondent i Midt-Østen siden 2020?
5. Hva har byene Kramfors i Sverige, Varde i Danmark og Salo i Finland til felles?
6. Hva er det som heter sørgekåpe?
7. John Travolta og Olivia Newton John sang. «You’re the one that I want». I hvilken musical?
8. Hvor mange norgesmesterskap har Skogns damehåndball-lag totalt? (Innen- og utendørs).
9. Hva er det som bestemmer når påska kommer i kalenderen? (1.påskedag).
10. Hvilken forfatter har fått Rivertonprisen for 2024?

Runde 3

1. I hvilken idrett er Mia Larsen Sveberg fra Verdal nylig blitt verdensmester?
2. I hvilket år ble den internasjonale kvinnedagen markert for første gang? +/- 2 år.
3. I hvilken av Europas mini-stater fikk ikke kvinner stemmerett før på 1980-tallet. A. San Marino, B. Andorra, C. Liechtenstein.
4. Norge hadde seks folkeavstemninger på 1900-tallet. Hva ble det stemt over i 1919 og i 1926?
5. Hvem har flest gullmedaljer for Norge i internasjonale sykkel-mesterskap? Personens dobbelt-etternavn er nok.
6. I hvilket afrikansk land var Robert Mugabe statsoverhode i 37 år, fra 1980 til 2017? A. Zaire. B. Zambia. C. Zimbabwe.
7. Hva heter filmen som ble best i årets Oscar-utdeling? Den fikk i alt 7 priser.
8. I folkevisa «Kjerringa med staven» har vi strofen Åtte potter rømme, fire merker smør. A. Hva blir åtte potter, omregnet til liter? B. Hva blir fire merker, omregnet til kilogram?
9. Hvilken person fra Levanger kommune fikk ildsjelpris på en utdeling i Vikersund for kort tid siden?
10. Hvilke fem trønderske kommuner grenser til Nordland? 1 poeng for 4 rette, 2 poeng

Runde 4

1. A. Hvem er varaordfører i Verdal? B. Og hvem er varaordfører i Levanger? 2 poeng for 2 rette svar.

2. Hva heter A. Påske og B. Pinse på engelsk? 2 poeng for 2 rette svar.

3. Hva er navnet på den mest solgte rødvinen på Vinmonopolet i 2023? I alt ble det solgt 1,3 mill. liter av den.

4. Hva heter bandet som ga ut sangen «Massachusetts» i 1967? Den ble en stor hit.

5. Sesongens verdenscup i skiskyting ble avsluttet i byen Canmore som ligger i Canada. Er denne byen lenger sør eller lenger nord enn Oslo?

6. Hvem overtok som generalsekretær i FN etter Dag Hammarskjöld, og hadde vervet i perioden 1961-1971?

7. Hvem har hovedrollen som Olav den hellige i årets spel på Stiklestad?

8. I Sverige er det ikke fylker, men län. A. Hvor mange län er det i Sverige? +/-2. B. Hvor mange av dem grenser til Norge?

9. Tilbake i tid var det et eget nord-norsk mesterskap i fotball – i hovedsak på grunn av lang avstand til Sør-Norge. I hvilket år ble det arrangert for siste gang? (+/- 2 år)?

10. Fleip eller fakta: Bilmerket BMW er en forkortelse for Bayerische MeisterWerke (Bayersk mesterverk).

Fasit runde 1

1. Eselhingst og hestehoppe.
2. Spørrende.
3. Fettprosenten.
4. Columbus oppdaget Amerika.
5. Gudfaren 2.
6. Han var konge i årene 995 - 1000 e.Kr.
7. Havana.
8. Mangel på brensel. «Brenselsferie» for at skolene skulle slippe å fyre denne uka. Et økonomisk tiltak.
9. Meslinger, kusma og røde hunder. Fra engelsk: Measles, Mumps og Rubella.
10. Beerenberg, Jan Mayen

Fasit runde 2

1. Glenn Solberg.
2. Den katolske kirkes sentrale forvaltning, dels i Vatikanet, dels i Roma. Tidl. kjent som det pavelige hoff.
3. Dag.
4. Yama Wolasmal.
5. De er Levangers vennskapsbyer.
6. Dagsommerfugl.
7. Grease.
8. Totalt 11. Ref. Skogn I.L.s jubileumsbok fra 2006.
9. Første søndag etter første fullmåne etter vårjevndøgn.
10. Anne Holt.

Fasit – Runde 3

1. I para-curling. VM ble arrangert i Sør-Korea.
2. I 1911. Besluttet av Den 2. internasjonale sosialistiske kvinnekongress i 1910.
3. C - Liechtenstein.
4. Forbud mot alkohol. (1919: Innføring forbud; 1926: Oppheving forbud. Endret omfang i mellomtiden)
5. Gunn-Rita Dahle Flesjå (10 VM, 8 EM, 1 OL).
6. C. Zimbabwe. Han var statsminister i perioden 1980-1987, og president 1987-2017.
7. Oppenheimer.
8. A. 8 potter = ca 8 liter. B. 4 merker = ca. 1 kg. (Wikipedia).
9. Jan Skevik, for innsatsen for hoppsport.
10. Røyrvik, Namsskogan, Høylandet, Nærøysund og Leka.

Fasit – Runde 4

1. A. Hilde Daleng (f.o.m. 3. april i år). B. Nina Bakken Bye.
2. A. Påske = Easter; B. Pinse = Whitsun.
3. Falling Feather, fra USA (California).
4. Bee Gees.
5. Canmore er rundt 100 mil lenger sør enn Oslo.
6. U Thant.
7. Nils Golberg Mulvik.
8. A. Det er 21 län i Sverige. B. 6 län grenser til Norge.
9. I 1969. Vinner var Bodø-Glimt.
10. Fleip. BMW står for Bayerische MotorenWerke.